Åreknuder er udvidede og snoede vener, der løber ned ad lår og underben og kan være tydeligt synlige gennem huden. Flere faktorer kan øge risikoen for at udvikle åreknuder, men at sidde med benene over kors er ikke én af dem. Den vigtigste risikofaktor er, som du nævner, arvelighed. Hvis kvinder i din familie, som din mor, søstre, tanter eller bedstemødre, har åreknuder, er der desværre en øget risiko for, at du også kan udvikle dem. Andre faktorer, der kan bidrage til udviklingen af åreknuder, inkluderer overvægt og stillestående arbejde, hvor man står i lange perioder. Kvinder er generelt mere udsatte, og p-piller samt hormonbehandling i overgangsalderen kan yderligere øge risikoen. For at forebygge åreknuder er det vigtigt at styrke blodcirkulationen og musklerne i benene. Det gør du gøres ved regelmæssig stimulation af venepumpen, eksempelvis gennem gåture og øvelser som at vippe med tæerne. Derudover er det en fordel at holde en sund vægt og reservere brugen af højhælede sko til særlige lejligheder.